Tiina Lokk

Tiina Lokk-Tramberg (sündinud 1. oktoobril 1955 Tallinnas) on eesti filmindustegelane, õppejõud ja poliitik. Ta on üks Pimedate Ööde filmifestivali asutajaid ja peamisi eestvedajaid.

pisi|Tiina Lokk 2007. aastal.Foto: Jaan Künnap
Haridus
Ta on lõpetanud 1974. aastal Tallinna 22. Keskkooli ning 1981. aastal Üleliidulise Riikliku Kinematograafia Instituudi Moskvas filmiteooria ja kriitika alal.Tiina Loki elulugu Eesti Filmi Andmebaasis. Vaadatud 03.08.2023. 

Töö ja loominguline tegevus
Aastatel 1974–1976 töötas Lokk Eesti NSV Riiklikus Filmilaenutuse ja Reklaami valitsuses. 

Aastatel 1981–1991 oli ta Tallinnfilmis stsenaariumide toimetaja, stsenarist ja kunstinõukogu liige ning tegi selle kõrvalt kaastööd ajakirjandusväljaannetele. 

Aastatel 1991–1992 töötas ta filmiajakirja Multimedia peatoimetajana, 1992–1993 ajakirja Pilt ja Sõna peatoimetajana ning 1992–1993 animatsioonistuudio B peatoimetaja ja käsikirjatoimetajana. Alates 1992. aastast oli ta ka Berliini ja Cannes'i rahvusvahelise filmifestivali erikorrespondent.

1993. aastal asutas ta filmileviettevõtte FilmiMAX (1993–2001), kus oli juhatuse esimees, hankejuht ja üks omanikke. 

Aastatel 2000–2001 töötas Lokk Eesti Televisioonis hankeosakonna konsultandina. 2004. aastal asutas ta filmiettevõtte Marvofilm OÜ, kus teeb vastavalt vajadusele režissööri, tootja või nõustaja tööd. 

Tiina Lokk kuulus 1997. aastal Pimedate Ööde filmifestivali (PÖFF) asutajate hulka. Alates 1998. aastast on ta olnud PÖFF-i programmijuht, festivali direktor ja juhatuse liige. 2026. aasta jaanuaris astus ta PÖFF-i kunstilise juhi kohalt tagasi, kuid jätkab tööd PÖFF-i direktorina, kelle ülesandeks on festivali strateegiline juhtimine ja arengusuundade kujundamine.Jete-Ri Jõesaar. Tiina Lokk astub PÖFF-i kunstilise juhi kohalt tagasi Delfi Kultuur, 30.01.2026.Lokk: lahkuda tuleb siis, kui on lõbus, mitte siis, kui kõik ootavad su surma ERR Kultuur, 20.02.2026. 

Tiina Lokk on 2000. aastast Euroopa Filmiakadeemia liige.Tiina Lokk valiti Euroopa Filmiakadeemiasse Sirp, 03.03.2000. 

Akadeemiline tegevus
Ta on olnud õppejõud Eesti Muusika- ja Teatriakadeemias (õpetanud kultuurikorraldust) ja Eesti Kunstiakadeemias (õpetanud filmiajalugu, filmistsenaristikat ja kultuuriprojektide juhtimist) ning stsenaristika dotsent Balti Filmi- ja Meediakoolis. 21. mail 2012 valis Tallinna Ülikooli senat Tiina Loki Balti Filmi- ja Meediakooli filmikunsti professoriks.Tallinna ülikool valis Tiina Loki korraliseks professoriks, err.ee, 23.05.2012. 

Poliitiline tegevus
Ta kuulus aastatel 2006–2016 Reformierakonda. Ta oli alates 12. detsembrist 2012 kuni 23. märtsini 2015 XII Riigikogu liige. Riigikokku pääses ta asendusliikmena, sest Taavi Rõivas sai sotsiaalministriks ja teda algselt asendama pidanud Jaanus Rahumägi loobus tööst Riigikogus.Priit Luts. "Riigikogu liige Tiina Lokk-Tramberg andis ametivande" ERR Uudised, 12.12.2012.

 Tunnustus 
2002 – Valgetähe V klassi teenetemärk
2010 – Välisministeeriumi kultuuripreemia
2010 – Eesti Kultuurkapitali audiovisuaalse kunsti sihtkapitali aastapreemia (eripreemia – PÖFFi vankri vedamise eest)
2020 – Eesti Vabariigi kultuuripreemia
2020 – Postimehe Kultuurivedur (koos PÖFF-iga)
2021 – kuulumine ajakirja Variety koostatud nimekirja "50 Women That Have Made an Impact in Global Entertainment"Annika Pham. Tallinn Black Nights Fest Chief Tiina Lokk on Her Program, Fighting Conflicts and Cuts: ‘If Someday A-List Stars Would Like to Come, We’ll Find the Money’ Variety.com, 08.11.2024.
2024 – Raadio 4 aasta inimeneRaadio 4 aasta inimene on Tiina Lokk PÖFF-i koduleht. 19.12.2024.
2025 – Maria žaboo
2025 – Eesti Kultuurkapitali audiovisuaalse kunsti valdkonna elutööpreemia 

Isiklikku
Tal on tütred Triin ja Martina.Margit Tõnson, Maris Sander. Käbid ja kännud: Martina, Tiina ja Triin Eesti Ekspress, 11.02.2011.Kristi Vainküla. Tiina Loki pere suur draama: tütar Triinu tabas 27aastaselt insult, mis sundis senise elu ümber korraldama Eesti Ekspress, 31.12.2019. Hobidena on ta nimetanud toiduvalmistamist, matkamist ja reisimist.Meelis Kapstas. Tiina Lokk: "Reisin, et olla naine!" Kroonika / Delfi, 10.12.2003.

Tiina Loki esimesed filmimälestused pärinevad ajast, kui ta oli kolmeaastane ning vaatas Partisani kinos (Tallinnas Paldiski maantee ja Ristiku tänava nurgal) filmi "Õhtud Dikanka lähistel".Kati Murdmaa. Tiina Lokk ei koosne ainult PÖFFist Õhtuleht.ee, 17.11.2010. Tema lemmikfilmide hulka kuuluvad aga näiteks "Lendas üle käopesa", "Kodanik Kane", "Amarcord" ja "Pulp Fiction".

 Viited 

Kategooria:Eesti ajakirjanikud
Kategooria:Eesti filmindustegelased
Kategooria:Eesti filmikriitikud
Kategooria:Eesti Reformierakonna poliitikud
Kategooria:Jakob Westholmi Gümnaasiumi vilistlased
Kategooria:Tallinna Ülikooli professorid
Kategooria:XII Riigikogu liikmed
Kategooria:Valgetähe V klassi teenetemärgi kavalerid
Kategooria:Sündinud 1955